b'\n_START_ARTICLE_\nPreventiva\n_START_SECTION_\nSekundarna preventiva\n_START_PARAGRAPH_\nSekundarna preventiva se ukvarja z zgodnjim odkrivanjem, diagnosticiranjem in zdravljenjem obolelih. Njeno u\xc4\x8dinkovitost merimo v \xc5\xa1tevilu bolnikov, ki obstajajo v dolo\xc4\x8denem \xc4\x8dasovnem obdobju v dani populaciji. Cilj sekundarne preventive je ustaviti ali upo\xc4\x8dasniti razvoj motnje/bolezni. Pri zdravljenju psihi\xc4\x8dnih motenj, kakor tudi pri zdravljenju somatskih bolezni se dose\xc5\xbeejo bolj\xc5\xa1i rezultati, \xc4\x8de se le-te odkrijejo zgodaj in \xc4\x8de se terapija za\xc4\x8dne \xc4\x8dim prej.\n_START_SECTION_\nTerciarna preventiva\n_START_PARAGRAPH_\nNamen terciarne preventive je pomagati posamezniku (ali dru\xc5\xbeini) (da tudi takrat, ko so neke te\xc5\xbeave \xc5\xbee kronificirane in neozdravljive), da najdejo na\xc4\x8din, kako \xc5\xbeiveti kolikor mogo\xc4\x8de polno in koristno ter kako se izogniti dodatnim zapletom. Njeno u\xc4\x8dinkovitost merimo s stopnjo invalidnosti bolnikov. Cilj terciarne preventive je odpraviti ali zmanj\xc5\xa1ati posledice bolezni in ohraniti sposobnosti, ki jih ogro\xc5\xbea bolezen (bolnika posku\xc5\xa1amo ponovno vrniti v \xc4\x8dim bolj normalno \xc5\xbeivljenje v dru\xc5\xbeini, dru\xc5\xbebenem in delovnem okolju)._NEWLINE__NEWLINE_Primarno, sekundarno in terciarno preventivo moramo razumeti kot medsebojno povezane dele enotnega programa, ki dela na za\xc5\xa1\xc4\x8diti in izbolj\xc5\xa1anju zdravja. Sekundarna preventiva temelji v veliki meri na zdravstveni slu\xc5\xbebi, medtem ko ukrepi in aktivnosti primarne in terciarne preventive dale\xc4\x8d presegajo meje zdravstvene dejavnosti.'